Na temelju članka 109., stavka 4., Zakona o prostornom uređenju („Narodne novine“, broj 153/13, 65/17, 114/18, 39/19, 98/19, 67/23) i članka 25. Statuta Općine Ružić („Službeni vjesnik Šibensko-kninske županije“, broj 7/21) Općinsko vijeće Općine Ružić na 20. sjednici, održanoj 18. listopada 2024. godine donijelo je

**ODLUKU**

**o donošenju Izmjena i dopuna**

**Prostornog plana uređenja Općine Ružić (IV)**

**Članak**

Ovom odlukom donose se Izmjene i dopune prostornog Plana uređenja Općine Ružić („Službeni vjesnik Šibensko kninske županije“, broj 4/04, 7/12, 9/16 i 5/18) (u daljnjem tekstu: Izmjene i dopune).

**Članak**

Izmjene i dopune Plana uređenja Općine Ružić izradio je INSTITUT IGH, d.d., Zagreb, u koordinaciji s Općinom Ružić kao nositeljem izrade, a sastoje se od:

A. TEKSTUALNI DIO (Odredbe za provedbu)

B. GRAFIČKI DIO

1. KORIŠTENJE I NAMJENA POVRŠINA 1:25000

2. INFRASTRUKTURNI SUSTAVI 1:25000

3. UVJETI KORIŠTENJA, UREĐENJA I ZAŠTITE PROSTORA 1:25000

4. GRAĐEVINSKA PODRUČJA 1:5000

PRILOZI

**Članak**

Grafički prikazi: 1. KORIŠTENJE I NAMJENA POVRŠINA; 2. INFRASTRUKTURNI SUSTAVI; 3. UVJETI KORIŠTENJA UREĐENJA I ZAŠTITE PROSTORA u mjerilu 1:25000 i 4. GRAĐEVINSKA PODRUČJA NASELJA u mjerilu 1:5000 iz članka 2. stavka 1. točke „B) Grafički dio“ Odluke o donošenju Prostornog plana uređenja Općine Ružić („Službeni vjesnik Šibensko-kninske županije ", broj: broj 4/04, 7/12, 9/16 i 5/18 ) prestaju važiti.

Stupanjem na snagu ove Odluke umjesto grafičkih prikaza iz gornjeg stavka primjenjivat će se grafički prikazi 1. KORIŠTENJE I NAMJENA POVRŠINA; 2. INFRASTRUKTURNI SUSTAVI; 3. UVJETI KORIŠTENJA, UREĐENJA I ZAŠTITE PROSTORA u mjerilu 1:25000 i 4. GRAĐEVINSKA PODRUČJA NASELJA u mjerilu 1:5000 iz članka 2. stavka 1. točke „B) Grafički dio“ iz ove Odluke.

**Članak**

ODREDBE ZA PROVEDBU

U članku 9. iza stavka 3. dodaju se novi stavci 4. i 5. koji glase:

„Na području naselja Čavoglave, na dijelu k.č. 20/1 k.o. Čavoglave, planirana je izgradnja zone za stambeno zbrinjavanje ukupne površine cca 2,7ha (označeno na kartografskom prikazu *'4.18. Građevinska područja'*).“

„Zona za stambeno zbrinjavanje planirana je i na području naselja Ružić, na k.č. 1437/6 k.o. Ružić, ukupne površine 1,6ha, a nalazi se unutar građevinskog područja Ružić (označeno na kartografskom prikazu *'4.1. Građevinska područja'*).“

Dosadašnji stavak 4. postaje stavak 6.

**Članak**

U članku 26. stavku 1., podstavak 3. briše se riječ „nisu“.

**Članak**

U članku 28. stavku 2. riječi „Pravilnik o držanju pčela NN 60/98“ zamjenjuju se riječima: „Pravilnik o držanju pčela i katastru pčelinje paše NN 18/08, 29/13, 42/13 i 65/14“.

**Članak**

U članku 33. stavku 4. iza riječi „5,5“ briše se zarez.

**Članak**

U članku 47. stavku 2., podstavak 6. dodaje se riječ „ZIP-line“ .

**Članak**

U članku 48. stavku 2., podstavku 2. dodaju se riječi: „i vrijedno obradivo tlo (P2)“.

Iza podstavka 2. dodaje se novi podstavak 3. „šumsko zemljište,“.

Dosadašnji podstavci 3., 4., 5. i 6. postaju podstavci 4., 5., 6. i 7.

U stavku 7. Iza riječi „investitora,“ dodaju se riječi:

 „i zajedno čini funkcionalnu i pravnu cjelinu), a koje je namijenjeno“.

Iza stavka 7. dodaje se novi stavak koji glasi:

 „Skloništa za ljude i stoku na pašnjacima udaljenim od naselja mogu se graditi kao prizemne građevine tlocrtne površine do 100 m2 i visine vijenca do 3,5 metra.“

**Članak**

U članku 62. stavku 2., broj: “6,0 „ zamjenjuje se brojem „3,0“.

Iza stavka 2. dodaje se novi stavak koji glasi:

„Iznimno udaljenost plastenika od međe može biti manja od 3,0m, a ne manja od 1,0m, ako je širina građevinske čestice manja od 15,0m.“

Dosadašnji stavci 3. i 4. postaju stavci 4. i 5.

**Članak**

U članku 75. Tablica 6 mijenja se i glasi:

|  |  |  |
| --- | --- | --- |
| GOSPODARSKA NAMJENA | NASELJE | POVRŠINAha |
|  |
| PROIZVODNA I POSLOVNA NAMJENA (OZNAKA I) | Kljake | 14,51 |
| Mirlović Polje/Vriska glava(punionica vode) | 2,70 |
| Ružić | 13,74 |
| **Ukupno (I)** | **30,95** |
|  |
| PROIZVODNE POLJOPRIVREDNE NAMJENE (POLJOPRIVREDNA ZONA ) (OZNAKA IP) | Kljake | 5,40 |
| **Ukupno (IP)** | **5,40** |
|  |
| KOMUNALNO SERVISNA I POSLOVNA NAMJENA (OZNAKA K) | Umljanović | 2,20 |
| **Ukupno (K)** | **2,20** |
|  |
| UGOSTITELJSKO -TURISTIČKA NAMJENA (OZNAKA T) | Mirlović Polje, Krakovača | 15,45 |
| Čavoglave | 2,80 |
| **Ukupno (T)** | **18,25** |
|  |
| **UKUPNO OPĆINA** |  | **56,80** |

**Članak**

U članku 85. Tablica 8 mijenja se i glasi:

| Naselje | Sportsko-rekreacijska namjena - R1 |
| --- | --- |
| Površ.ha | Planirani sadržaji |
| Čavoglave | 16,2 | * otvoreni i zatvoreni sportski tereni, i prateći sadržaji: garderobe, sanitarije, uredi, spremišta i trgovine
* razni zabavni i ugostiteljski sadržaji
 |
| Kljake | 0,77 | - otvoreni sportski tereni i prateći sadržaji: garderobe, sanitarije, uredi, skladišta i manji ugostiteljski objekt do 100 m2 BRP |
| Mirlović Polje/Vukušići | 3,96 | * otvoreni sportski tereni i prateći sadržaji: garderobe, sanitarije, uredi, spremišta
* ugostiteljski, trgovački i zabavni sadržaji
 |
| Moseć | 0,54 | - otvoreni sportski tereni i prateći sadržaji: garderobe, sanitarije, uredi, spremišta i manji ugostiteljski objekt do 100 m2 BRP |
| Moseć - Strunje | 0,16 | - otvoreni sportski tereni i prateći sadržaji: garderobe, sanitarije, uredi, spremišta i manji ugostiteljski objekt do 100 m2 BRP |
| Ružić/Mauzolej | 1,55 | - otvoreni sportski tereni i prateći sadržaji: garderobe, sanitarije, uredi, spremišta i manji ugostiteljski objekt ne veći od 100 m2 BRP |
| Ružić | 0,32 | - otvoreni sportski tereni i prateći sadržaji: garderobe, sanitarije, uredi, spremišta i manji ugostiteljski objekt ne veći od 100 m2 BRP |
| OPĆINA UKUPNO | 23,50 |  |

U stavku 2. podstavku 2. broj 60% zamjenjuje se brojem: 40%.

**Članak**

U članku 86. iza stavka 1. dodaje se stavak koji glasi:

„Planira se izgradnja novog groblja u naselju Čavoglave (0,85ha), uz Crkvu Hrvatskih mučenika (za groblje u naselju Čavoglave određena je obvezna izrada urbanističkog plana uređenja) te proširenje postojećeg groblja u naselju Gradac (ukupna površina 1,74ha), a sve prema važećim propisima.

Područje novog groblja, namijenjeno je ukopu umrlih osoba, uz provođenje postupaka određenih važećim propisima i običajima. Lokacija novog groblja prikazana je na kartografskom prikazu br. 1: Korištenje i namjena površina. Planom se utvrđuje koridor rezervacije prostora svih postojećih i planiranih groblja, koja su ili će biti u funkciji komunalnih građevina u širini od najmanje 100m oko groblja, u kojemu se ne smiju graditi građevine visokogradnje niti infrastrukturne, ukoliko nisu u funkciji groblja. Iznimno, u koridoru rezervacije prostora groblja mogu se graditi građevine visokogradnje planirane važećim prostornim planovima užih područja, kao i rekonstruirati postojeće građevine ukoliko prostornim planom užeg područja nije planirano njihovo uklanjanje.

Na grobljima se mogu izvoditi potrebni zemljani radovi te graditi građevine visokogradnje, u skladu s obavezama iz važećeg Zakona o grobljima i drugim propisima.“

Dosadašnji stavak 2. postaje stavak 3.

**Članak**

U članku 88a. ispred stavka 1. briše se oznaka (1) i ispred stavka 2. briše se oznaka (2).

**Članak**

U članku 88b. ispred stavka 1. briše se oznaka (1) i ispred stavka 2. briše se oznaka (2), ispred stavka 3. briše se oznaka (3), ispred stavka 4. briše se oznaka (4), ispred stavka 5. briše se oznaka (5), ispred stavka 6. briše se oznaka (6), ispred stavka 7. briše se oznaka (7) i ispred stavka 8. briše se oznaka (8).

**Članak**

U članku 95. na kraju stavka 2. dodaju se riječi koje glase:

„te se omogućuje i gradnja drugih biciklističkih staza koje će obuhvatiti sva općinska naselja.“.

**Članak**

Naziv poglavlja 5.2. mijenja se i glasi:

„Komunalna infrastruktura i energetika“ .

**Članak**

U članku 97. iza stavka 4. dodaje se stavak koji glasi:

„U slučaju projektiranja i planiranja izgradnje novih prometnica potrebno je predvidjeti kabelske vodove. U kabelskim koridorima u sklopu izgradnje novih prometnica potrebno je ostaviti minimalno 1,2m širine za paralelno polaganje srednjenaponskih (10/20kV) i niskonaponskih (0,4kV) kabelskih vodova (SNKB i NNKB), a tamo gdje to nije moguće širina mora biti minimalno 1,0m.“

Dosadašnji stavci 5., 6. i 7. postaju stavci 6., 7. i 8.

U dosadašnjem stavku 7. koji postaje stavak 8. broj „30“ zamjenjuje se brojem „50“.

Iza dosadašnjeg stavka 7. koji postaje stavak 8.dodaju je dva stavka koji glase:

„Za izgradnju tipske kabelske transformatorske stanice 10(20)/0,4 kV s mogućnošću instalirane snage do 1000 kVA potrebno je osigurati površinu minimalnih dimenzija 4,18m x 3,28m i osigurati mogućnost pristupa autodizalice široj stranici transformatorske stanice.

U slučaju potrebe izgradnje transformatorske stanice 10(20)/0,4 kV unutar postojećih ili planiranih građevnih objekata potrebno je osnovati pravo služnosti u korist izgradnje i održavanja TS.“

Dosadašnji stavak 8.postaje stavak 11.

Iza dosadašnjeg stavka 8. koji postaje stavak 11.dodaje se stavak koji glasi:

„Minimalna udaljenost od koridora županijskih cesta iznosi 5,0m odnosno 10,0m od koridora državnih cesta.“

Dosadašnji stavak 9. postaje stavak 13.

**Članak**

U članku 98. stavci 1 i 2. mijenjaju se i glase:

„Planom je određen smještaj vjetroelektrana na lokacijama Svilaja (Debelo brdo) i Moseć II.

Navedena područja na lokacijama Svilaja (Debelo brdo) i Moseć II prikazani su vanjskom granicom obuhvata na kartografskim prikazima 1.0: “Korištenje i namjena prostora” i 2.0 ˝Infrastrukturni sustavi˝ i unutar njih je omogućen smještaj stupova prema važećim propisima i planovima višeg reda dok se ostali prostor koristi prema namjeni prostora određenoj u kartografskom prikazu 1.: “Korištenje i namjena prostora” .“

Briše se dio stavka 3.:

„Male hidrocentrale mogu se graditi na vodotocima na način da se koriste objekti postojećih mlinica te da se njihovom izgradnjom ne mijenja vodni režim, te u skladu s posebnim uvjetima zaštite prirode i okoliša. Mlinice se mogu koristiti kao hidro energetski objekti uz uvjet da zadrže izvorni izgred a postrojenje za dobivanje energije se može smjestiti u unutrašnjost objekta. Za potrebe rada ne mogu se stvarati nikakve akumulacije nego se može koristiti samo prirodni protok vode.

Izgradnja novih malih hidroelektrana moguća je tek nakon provedenih detaljnih istraživanja kojima će se utvrditi mogući način korištenja vodnog potencijala te potom utvrditi točne lokacije i uvjeti korištenja kroz izmjenu i dopunu ovog Plana.“

Brišu se stavci 4.i 5.

**Članak**

Iza članka 98. dodaje se novi članak 98a. koji glasi:

**„Sunčane/solarne elektrane**

Na području obuhvata Plana određena je lokacija za smještaj sunčane elektrane (SE) Otavice, a navedena je prikazana na kartografskim prikazama *'1.0. Korištenje i namjena površina'* i *'2.0. Infrastrukturni sustavi'*.

Smještaj sunčeve elektrane planira se na području gdje već postoji odgovarajuća infrastruktura.

Infrastrukturne površine namijenjene za smještaj sunčeve elektrane udaljene su od građevinskog područja naselja najmanje 500m, od koridora autoceste i brze ceste 300m, te od koridora ostalih javnih cesta 100m.

Smještaj kolektora i/ili panela mora biti takav da ne stvara svjetlosnu refleksiju prema građevinama u kojima borave ljudi (stalno ili povremeno) i prema javnim prometnicama.

Smještajem kolektora i/ili panela ne smije se poremetiti biljni i životinjski svijet (razmak, visina stupa).

Tvari štetne za okoliš (toksične tvari, hidraulična ulja, maziva, plinove, PVC materijale i drugo) koje nastaju na ovim infrastrukturnim površinama potrebno je zbrinuti sukladno važećim propisima o okolišu i otpadu.

Dozvoljen je smještaj kolektora i/ili fotonaponskih panela sage manje od 200 kW unutar zona gospodarske namjene. Kolektori i/ili paneli smiju se samo postavljati na postojeće ili planirane građevine kao i na postojeće ili planirane nadstrešnice. Smještaj kolektora i/ili fotonaponskih panela unutar navedenih zona moguće je planirati i na negradivom dijelu čestice na način da se ne zauzima više od 20% ukupne površine čestice te da je tlo ispod ovako postavljenih kolektora i/ili panela i dalje ozelenjeno.

Izuzetno je u gospodarskim zonama moguće planirati smještaj kolektora i/ili panela snage veće od 200 kW na zasebnim česticama unutar zone. Ukupna površina ne smije biti veća od 2% površine zone.

Unutar građevinskih područja naselja, osim područja koja su zaštićena kao kulturno dobro, smještaj kolektora i/ili panela snage manje od 200 kW moguće je planirati samo ukoliko se kolektori i/ili paneli postavljaju na postojeće ili planirane građevine kao i na postojeće ili planirane nadstrešnice. Kada se postavljaju na kosim krovovima moraju biti smješteni u ravnini krovne plohe.“

**Članak**

U članku 100. stavak 5. iza broja „66/11“ dodaje se :“ i 47/13“.

**Članak**

U članku 104. stavak 2. brojevi „70/05, 139/08“ zamjenjuju se brojevima: „80/13, 15/18, 14/19 i 127/19“.

U članku 104. stavak 7. brojevi „70/05, 139/08“ zamjenjuju se brojevima: „80/13, 15/18, 14/19 i 127/19“.

U članku 104. stavak 8. brojevi „70/05, 139/08“ zamjenjuju se brojevima: „80/13, 15/18, 14/19 i 127/19“.

**Članak**

U članku 106. Stavak 2. iza broja „105/15“ dodaje se :“ i 80/19“.

**Članak**

Ispred naziva poglavlja „Postupanje s otpadom“ dodaje se broj „7“.

**Članak**

U članku 112. iza stavka 3. dodaju se novi stavci 4. i 5. koji glase:

„Na području Općine planirano je uvođenje mobilnog reciklažnog dvorišta.

Uvjeti koje mora udovoljiti mobilno reciklažno dvorište – mobilna jedinica su sljedeći:

* mora biti onemogućen dotok oborinskih voda na otpad,
* mora biti postavljeno na način da je omogućen pristup vozilu, odnosno drugom prometnom sredstvu,
* skladištenje otpada mora se obavljati na način kojim se onemogućava, odnosno sprječava rasipanje i razlijevanje otpada,
* utjecaj rada reciklažnog dvorišta na okolna zemljišta i zgrade mora biti sveden na najmanju moguću mjeru, a osobito u pogledu neugode koju može uzrokovati buka, prašina i/ili neugodni mirisi,
* primarni spremnici koji se koriste moraju biti podesni za transport pri čemu ne smije doći do rasipanja i/ili prolijevanja otpada,
* mora biti označeno vidljivom oznakom.“

Dosadašnji stavci 4. i 5. postaju članci 6. i 7.

**Članak**

U članku 123. stavak 2. broj „48/95“ zamjenjuje se brojevima: “127/19 i 57/22“.

**Članak**

U članku 125a. stavak 2. , podstavak 1. iza broja „29/13“ dodaje se :“ i 87/15“.

**Članak**

U članku 127. Tablica 19.Obveza izrade urbanističkih planova uređenja dijelova naselja na području Općine Ružić mijenja se i glasi:

|  |  |  |
| --- | --- | --- |
| Naziv urbanističkog plana | Naselje | Okvirna površinaha |
| UPU Borjani | Ružić | 2,1 |
| UPU Gradac | Gradac | 2,7 |
| Umljanović I | Umljanović | 2,0 |
| Umljanović II | Umljanović | 1,8 |
| UPU Cerje | Mirlović polje | 0,9 |
| UPU Pauci | Čavoglave | 2,2 |
| UPU stambena zona Čavoglave | Čavoglave | 2,7 |

Tablica 20. Obveza izrade urbanističkih planova uređenja gospodarskih zona na području Općine Ružić mijenja se i glasi:

| Naziv urbanističkog plana | Naselje | Okvirna površinaha |
| --- | --- | --- |
| UPU gospodarska zona Ružić | Ružić | 14,0 |
| UPU gospodarska zona Kljake | Kljake | 14,51 |
| UPU gospodarska zona Vriska glava | Mirlović polje | 2,71 |
| UPU ugostiteljsko turistička zona Krakovača | Mirlović polje | 15,57 |

Iza stavka 4. dodaje se novi stavak 5. koji glasi:

„Za područje koje je određeno za izgradnju novog groblja Čavoglave utvrđuje se obveza izrade Urbanističkog plana uređenja (UPU novo groblje Čavoglave) površine 0,85ha.“

**Članak**

U članku 128. dodaje se novi stavak koji glasi :

“Područje novog groblja, namijenjeno je ukopu umrlih osoba, uz provođenje postupaka određenih važećim propisima i običajima. Lokacija novog groblja prikazana je na kartografskom prikazu br. 1: Korištenje i namjena površina.

Na groblju se mogu izvoditi potrebni zemljani radovi te graditi građevine visokogradnje, u skladu s obavezama iz važećeg Zakona o grobljima i drugim propisima.

Uvjeti izgradnje građevina pratećih sadržaja određeni su slijedećim:

* najveći broj etaža - prizemlje (1),
* najveća visina vijenca 4,5 m,
* kosi krov nagiba do 30o ili ravni krov“.

**Članak**

U članku 129. Stavak 1. briše se tekst “ , detaljni planovi uređenja“.

PRIJELAZNE I ZAVRŠNE ODREDBE

**Članak**

Ova odluka stupa na snagu osmog dana od dana objave u „Službenom glasilu Općine Ružić“.

KLASA: 350-02/22-01/12

URBROJ: 2182-8-02-24-66

Gradac, 18. listopada 2024. godine

OPĆINSKO VIJEĆE OPĆINE RUŽIĆ

PREDSJEDNIK

Ante Duran, v.r.